Tema de laborator
I.  Te pregăteşti pentru angajarea la o firmă pe unul din posturile economist, asistent manager proiect, responsabil resurse umane, responsabil al sistemului de management al calității, administrator reorganizare întreprindere, specialist, șef expoziții și târguri, analist afacere, specialist logistică. Pentru început trebuie să realizezi câteva documente oficiale care să demonstreze că eşti cel mai potrivit pentru acest post:
- un curriculum vitae (CV) tehnoredactat în Ms.Word în care vor fi trecute datele tale (se va folosi un model descărcat de pe internet) fără a uita scopul pentru care este realizat acest C.V.
- o scrisoare de intenţie prin intermediul căreia îţi manifeşti interesul pentru acest post. Aceasta va conţine date despre tine, date care nu apar în C.V. Se va folosi un model descărcat de pe internet – care va fi adaptat.
- o scrisoare de mulţumire adresată după primul interviu persoanei care te-a intervievat.

- o scrisoare de recomandare (din partea dirigintelui clasei) care te recomandă pentru rezultatele tale deosebite şi implicarea în activităţile şcolare şi extracurriculare demonstrate pe parcursul liceului. Din această scrisoare de recomandare trebuie să reiasă că ai abilităţile necesare funcţiei pentru care candidezi.
- o cerere (solicitare) adresată directorului companiei pentru a-ţi comunica lista de atribuţiilor pe care le ai de îndeplinit ca administrator de reţea.
- o prezentare în Power Point cu abilităţile pe care le ai în utilizarea calculatorului (cele formate pe parcursul liceului şi prin studiu individual). Pe ultimul diapozitiv trebuie să apară un grafic cu mediile obţinute de tine la disciplina TIC pe parcursul celor 4 ani de liceu.
*) La terminarea temei de laborator în folderul clasei trebuie să aveţi 6 fişiere: cv, scris_intentie; scris_multumire; scris_recomandare; cerere; prezentare.
Important: Înaintea finalizării documentelor verificaţi modul cum vor fi listate la imprimantă (Butonul Office -> Imprimare  -> Examinare înaintea imprimării). Practic, aceste documente vor fi listate şi prezentate la firma angajatoare. Aranjarea în pagină şi estetica sunt foarte importante. Fiecare document va fi aranjat astfel încât să fie „extins” pe întreaga pagină.
Succes !
